PRITARTA

Pasvalio rajono savivaldybės tarybos

2022 m. vasario d. sprendimu Nr. T1-

**BENDRADARBIAVIMO SUTARTIS**

2022 m. vasario d. Nr.

Pasvalys

**Uždaroji akcinė bendrovė Panevėžio regiono atliekų tvarkymo centras**, kodas – 300127004, buveinė Beržų g. 3, Panevėžyje, atstovaujama direktoriaus Gintauto Ulio, veikiančio pagal įmonės įstatus (toliau – PRATC),

ir

**Pasvalio rajono savivaldybės administracija**, kodas – 188753657, buveinė Vytauto Didžiojo a. 1, Pasvalys, atstovaujama Pasvalio rajono savivaldybės administracijos direktoriaus , veikiančio pagal Pasvalio rajono savivaldybės tarybos 2022 m. vasario 23 d. sprendimu Nr. T1-\_ „Dėl pritarimo bendradarbiavimo sutarčiai tarp uždarosios akcinės bendrovės Panevėžio regiono atliekų tvarkymo centro ir Pasvalio rajono savivaldybės administracijos“ suteiktą įgaliojimą (toliau – Partneris),

 atsižvelgdamos į Atliekų prevencijos ir tvarkymo programos priemonės „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“ projektų finansavimo tvarkos aprašo, patvirtinto Lietuvos Respublikos aplinkos ministerijos Aplinkos projektų valdymo agentūros direktorius 2021 m. lapkričio 24 d. įsakymu Nr. T1-279 „Dėl atliekų prevencijos ir tvarkymo programos priemonės „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui“ projektų finansavimo tvarkos aprašo patvirtinimo“, (toliau – Aprašas) nuostatas, pagal kurias tinkami pareiškėjai yra regionų plėtros tarybos administracijos (dotacijų gavėjai) ir regioniniai atliekų tvarkymo centrai, o projektų partneriai yra regionų plėtros tarybų administracijos ir (ar) regioniniai atliekų tvarkymo centrai ir (ar) savivaldybių administracijos bei į Partnerio poreikį parengti Pasvalio rajono savivaldybės atliekų prevencijos ir tvarkymo planą naujam laikotarpiui užtikrinant Valstybiniame atliekų prevencijos ir tvarkymo bei regioniniame atliekų prevencijos ir tvarkymo planuose 2021–2027 metams nustatytų užduočių įgyvendinimą ir siekdamos efektyvaus finansinių ir žmogiškųjų resursų panaudojimo, vadovaudamosi teisingumo, protingumo ir sąžiningumo principais,

susitaria bendradarbiauti, siekiant parengti Pasvalio rajono savivaldybės atliekų prevencijos ir tvarkymo planą 2021–2027 metams (toliau – paslaugos), šiomis sąlygomis:

1. PRATC tvarkys bendrus reikalus, atstovaus šalims santykiuose su Lietuvos Respublikos aplinkos ministerijos Aplinkos projektų valdymo agentūra (toliau – įgyvendinančioji institucija), parengs ir pateiks paraišką ES struktūrinių fondų paramai gauti, priėmus sprendimą skirti finansavimą „Pasvalio rajono savivaldybės atliekų prevencijos ir tvarkymo plano projekto rengimui“ (toliau – Projektas), su įgyvendinančiąja institucija sudarys sutartį, teisės aktų nustatyta tvarka įgyvendinančiajai institucijai teiks mokėjimo prašymus, saugos ir kaups visus su Projekto įgyvendinimu susijusius dokumentus, nuolat konsultuosis su Partneriu ir informuos jį apie Projekto įgyvendinimo eigą.

2. Partneris įsipareigoja dalintis su PRATC informacija ir patirtimi, reikalinga tinkamam Partnerio poreikio identifikavimui, pateikti dėl paraiškos „Subsidijos ir dotacijos regioninių ir savivaldybių atliekų prevencijos ir tvarkymo planų projektų rengimui Nr. KK-AM-APP01“ rengimo reikalingus duomenis.

3. PRATC ir Partneris susitaria, kad paslaugas teiks Lietuvos Respublikos viešųjų pirkimų įstatymo nustatyta tvarka PRATC atrinktas paslaugų teikėjas.

4. PRATC Lietuvos Respublikos viešųjų pirkimų įstatymo nustatyta tvarka atlieka paslaugų pirkimo procedūras, įskaitant, bet neapsiribojant, reikalingų pirkimo dokumentų parengimu, pirkimo paskelbimu, pirkimo procedūrų, susijusių su pirkimo dokumentų teikimu, paaiškinimu, pasiūlymų gavimu, nagrinėjimu, vertinimu ir palyginimu, pirkimo rezultatų tinkamu įforminimu.

5. Projektui gavus finansavimą, sudaroma ir pasirašoma trišalė paslaugų teikimo sutartis tarp PRATC, Partnerio ir paslaugų teikėjo.

6. Partneris padengs išlaidų dalį, kurių nepadengs Projektui skiriamos finansavimo lėšos, tačiau ne didesnę nei 25 proc. įgyvendinančios institucijos numatytos maksimalios subsidijos sumos.

7. Įgyvendinus Projektą, Pasvalio rajono savivaldybės atliekų prevencijos ir tvarkymo planas 2021–2027 metams tampa PRATC nuosavybe.

8. Partneris neprieštaraus, jeigu PRATC sudarys analogiškas bendradarbiavimo sutartis su kitomis suinteresuotomis Panevėžio regiono savivaldybėmis, kurios su Partneriu dalyvaus bendrai atliekamame paslaugų viešajame pirkime.

9. Bet koks ginčas, nesutarimas ar reikalavimas, kylantis iš šio susitarimo ar susijęs su juo, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka.

10. Nei viena iš Šalių negali perleisti savo teisių ir pareigų pagal šį Susitarimą be išankstinio kitos Šalies sutikimo.

11. Šis susitarimas įsigalioja jį pasirašius abiem šalims bei galioja iki visiško šalių įsipareigojimų pagal šią sutartį įvykdymo.

12. Susitarimas pasibaigia galutinės projekto įgyvendinimo ataskaitos patvirtinimo dieną.

13. Susitarimas gali būti nutrauktas Šalių abipusiu rašytiniu susitarimu ar vienai iš Šalių vienašališkai jį nutraukus prieš 20 dienų kitai Šaliai pateiktu pranešimu.

14. Šio susitarimo pakeitimai galimi tik raštu dėl to sutarus abiem Šalims.

**ŠALIŲ REKVIZITAI IR PARAŠAI**

|  |  |
| --- | --- |
| **PRATC** UAB Panevėžio regiono atliekų tvarkymo centras Adresas: Beržų g. 3, Panevėžys Kodas: 300127004Tel. (8 45) 432 199 El. p. info@pratc.lt DirektoriusGintautas UlysA.V. | **Partneris**Pasvalio rajono savivaldybės administracijaAdresas: Vytauto Didžiojo a. 1, PasvalysKodas: 188753657Tel. 8 451 54 133El. p. rastine@pasvalys.ltAdministracijos direktorius A.V. |